Odense Adresse-Contoirs Efterretninger, 1825-07-28
Udtog af Kontrakten, betræffende Staden Kjøbenhavns Belysning med Gas sluttet. See No. 105, i J den Tid denne Kontrakt varer, nemlig i 21 Aar, skal det ikke være nogen, enten enkelt Mand eller Selskab, tilladt i de omtalte Distrikter at lede Gasrør paa, under eller over Gader, Stræder, Veie, Torve, Pladser &c. Dog er det ikke nogen formeent for sin egen Eiendom at anlægge eller lade anlægge et Gasværk, og derfra at belyse denne i samt det dertil hørende Stykke af Gaden, Veien eller Pladsen, saa og i Tilfælde at Eiendommen maatte deles af en Gade, da over denne at lede Kommunikations=Rør, ved hvis Nedlæggelse det dog skal iagttages, at de ikke ere en Kompagniets Rør til Hinder. Hvis nogen befindes af Ondskab, med Villie eller af Skjødesløshed at have beskadiget Kompagniets Værker, Rør, Lamper eller hertil hørende, at have borttaget nogle af disse, slukket Lamperne, eller og med Villie eller af Skjødesløshed at have spildt Kompagniets Gas, eller at have forhindret Kompagniets Betjente eller Folk i Fabrikationen eller Udførelsen af deres Forretninger, skal denne eller disse Personer derfor betale en Mulkt, i det mindste lige saa stor som den foraarsagede Skade, eller belægges med anden høiere Straf efter Politierettens Kiendelse, og desforuden være pligtig til at erstatte Kompagniet saavel Skaden, som de Mulkter, det ved Belysningens Standsning efter denne Kontrakts øvrige Bestemmelser kunde have paadraget sig. Af de Steenkul, der indføres til Værkets Drift, erlægger Kompagniet den nu paabudne Toldafgivt, hvorimod det tillades Kompagniet, frit for Told og andre Afgivter at indføre de Jernrør, Jernforarbeidelser og Maskiner, der ere fornødne til at opføre Værkerne og holde dem i Gang, forsaavidt disse ikke, her kunne erholdes af passende Godhed, som Kompagniet selv bedømmer. Kompagniets herværende Betjente og Folk skulle være fritagne for alle borgerlige personlige Byrder, og Kompagniet selv skal som Korporation være fri for andre Paalæg og Afgivter, end de som hvile paa de afkjøbte Grunde, og Næringsskat, som dog ikke beregnes af den offentlige Belysning, og desforuden ikke betales i de 3 første Aar. J Tilfælde af Krig eller andre Omstændigheder skal intet Beslag blive lagt paa Kompagniets i de danske Stater, værende rørlige eller urørlige Eiendomme, eller dets Jndtægter, men det skal tillades Kompagniet uforhindret at fortsætte dets Drift, som om det bestod af danskfødte Undersaatter. Paa Forlangende skal Kompagniet stille en Sikkerhed af 20,000 Rbd. r. S. for Kontraktens Opfyldelse. Derimod kan det sælge og overdrage dets Establissement og Eiendomme til hvem det vil. Kompagniet skal efter dets Løfte til dets Gasfabrikation være forbundet, saa meget som mueligt eller passende, at anvende bornholmske Kul. Ligeledes skal det lade Lamperne og de andre Jnventarii-Stykker, det kan behøve, forfærdige her i i Landet, naar de her kunne erholdes af passende Godhed, og til en passende Priis, og naar Kompagniet finder, at Danske kunne levere dem af samme Godhed og til samme, Priis som Fremmede, skal dem altid gives Fortrin. Ved denne Kontrakts Udløb om 21 Aar er Kompagniet pligtigt til, naar det fra Stadens Side ønskes, at fornye den paa de samme Vilkaar eller for en ringere Betaling, hvis Tran priserne paa den Tid ere lavere. Det almindelige forenede i Gaaskompagnie i London, eller de, som samme har overdraget sine Rettigheder til, skal være berettiget til efter denne Kontrakts Udløb og i 99 Aar fra dens Begyndelse af, at fortsætte deres Tilvirkning af Gas m.m., og fra deres her i omhandlede Rør at forsyne med Gas Enhver, som maatte ønske at benytte sig deraf, dog under Jndskrænkning af saadanne Politieforskrifter, som den offentlige Jnteresse fra Tid til anden gjør fornødne eller nyttige, og uden noget Monopol eller udelukkende Ret. Men efter disse 99 Aars Udløb skal Staden have Frihed til at afkjøbe Kompagniet dets Værker for en billig Priis, som skal bestemmes af 1 uvillige Mænd, af hvilke 2 skulle vælges af Kjøbenhavns Magistrat og de andre 2 af Kompagniet; og forpligtes Parterne herved til at underkaste sig disses, eller i Fald de ere uenige, den af dem valgte Opmands Skjøn.